open-index/open-wikipedia-markdown huggingface dataset:
Εμφύλιος πόλεμος της Υεμένης (2014 - )

Ο **Εμφύλιος πόλεμος της Υεμένης ** ξεκίνησε το 2014, μεταξύ δύο αντιμαχόμενων παρατάξεων που ισχυρίζονταν ότι αποτελούν την νόμιμη  κυβέρνηση της Υεμένης.  Νότιοι αυτονομιστές, δυνάμεις πιστές στην κυβέρνηση του Αμπντ Ραμπ Μανσούρ Χαντί, που εδρεύει στο Άντεν και δυνάμεις πιστές στον πρώην πρόεδρο Αλί Αμπντουλάχ Σαλέχ, συγκρούονται με τις δυνάμεις των Χούθι . Η Αλ-Κάιντα στην Αραβική Χερσόνησο και το Ισλαμικό Κράτος του Ιράκ και του Λεβάντε έχουν επίσης διεξάγει επιθέσεις, με την Αλ-Κάιντα να ελέγχει τμήματα της επικράτειας στην ενδοχώρα και κατά μήκος των ακτών.

Στις 22 Μαρτίου του 2015, η επίθεση των Χούθι ξεκίνησε με μάχες στο Κυβερνείο Ταΐζ. Μέχρι τις 25 Μαρτίου Ταΐζ, Μόκα, και Λαχίτζ έπεσαν στα χέρια των Χούθι, οι οποίοι έφθασαν στα περίχωρα του Άντεν, την έδρα της κυβέρνησης των Χαντί. Στις 25 Μαρτίου, οι Χαντί εγκατέλειψαν τη χώρα. Την ίδια ημέρα, ένας συνασπισμός καθοδηγούμενος από τη Σαουδική Αραβία, ξεκίνησε στρατιωτικές επιχειρήσεις με χρήση αεροπορικών επιδρομών για την αποκατάσταση της πρώην κυβέρνησης της Υεμένης και οι Ηνωμένες Πολιτείες παρείχαν πληροφορίες και υλικοτεχνική υποστήριξη για την εκστρατεία. Από τις 2 Μαΐου τουλάχιστον 400 άμαχοι έχασαν τη ζωή τους στο Άντεν.

## Παραπομπές


## Δείτε επίσης

* Λιμός στην Υεμένη (2016-παρόν)

## Εξωτερικοί σύνδεσμοι

* Demystifying Yemen's Conflict (Midwest Diplomacy) 
* Yemen and the Huthis: Genesis of the 2015 Crisis (Asian Affairs Journal)
* Timeline: Yemen (BBC)

Εμφ
Κατηγορία:Εμφύλιοι πόλεμοι
Στρατηγίς Σέζερ

Η **Στρατηγίς ή Στρατηγάτο Σέζερ** ήταν διοικητική διαίρεση της Βυζαντινής Αυτοκρατορίας κατά τον 11ο αιώνα, περίπου από το 999 μέχρι το 1081. 

Ήταν μικρό σε έκταση Θέμα, γι΄ αυτό και Στρατηγίς, και περιλάμβανε την πόλη *Σέζερ*, η αρχαία Λάρισσα Συρίας, η σημερινή Σαϊζάρ της Συρίας, και τα περίχωρα της. Η πόλη ήταν χτισμένη δίπλα στον ποταμό Ορόντη. Η Σέζερ αναφέρεται πόλη της Κασιώτιδος χώρας, προφανώς πριν γίνει ανεξάρτητο θέμα αποτελούσε μέρος του Θέματος Κασιώτιδος.

Η Άννα Κομνηνή στην *Αλεξιάδα* την αναφέρει σαν Στρατηγίδα, και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. 

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Συρία
Άβγαρος

μικρογραφία|Άβγαρος Ε΄, ο Μαύρος

Ο **Άβγαρος Ε΄** ή **Αύγαρος Ε΄** ήταν ιστορικό πρόσωπο, βασιλιάς της Οσροηνής, περιοχής της   Άνω Μεσοποταμίας με πρωτεύουσα την αρχαία πόλη της Έδεσσας. Βασίλεψε από το 4 π.Χ έως το 7 μ.Χ και από το 18 μ.Χ έως τον θάνατό του, το 50 μ.Χ. Είχε το προσωνύμιο "Ουχάμα" που σημαίνει Μαύρος.

## Αναδρομή, ιστορικά στοιχεία

Κατά το τέλος της Δυναστείας των Σελευκιδών στην Ασία έχουν δημιουργηθεί πολλές ηγεμονίες. Μία από αυτές έχει αποκτήσει ικανοποιητική αυτονομία και αυτή είναι το βασίλειο της Έδεσσας. Εκεί εμφανίζεται και η δυναστεία των τοπικών βασιλέων, των "Αβγάρων". Βασιλεύουν από τον  2ο αιώνα π.Χ. έως τον 3ο αιώνα μ.Χ . Ο Άβγαρος Ε΄ είναι γιος του Βασιλιά Μανού Γ΄, τον οποίον και διαδέχτηκε στην εξουσία το έτος 4 π.Χ. Το 13 μ.Χ χάνει τον θρόνο του από τον αδελφό του, Μανού Δ΄ αλλά επανέρχεται στην εξουσία το 13 μ.Χ. Παραμένει βασιλιάς μέχρι τον θάνατό του το 50 μ.Χ οπότε τον διαδέχεται στη βασιλεία ο γιος του, Μανού Ε΄. Κατά τα χρόνια της βασιλείας του διαδίδεται η Χριστιανική Διδασκαλία, την οποία ασπάζεται ο ίδιος μαζί με τον γιο του.

## Το θαύμα

Ο επίσκοπος Ευσέβιος της Καισαρείας, πατέρας της Χριστιανικής ιστορίας, αναφέρει στο έργο του "ΕΥΣΕΒΙΟΥ ΕΚΚΛΗΣΙΑΣΤΙΚΗ ΙΣΤΟΡΙΑ Βιβλίο Α, κεφάλαιο ΙΓ" την ανταλλαγή επιστολών μεταξύ του τοπάρχη  της Έδεσσας, Άβγαρου και του Ιησού. Σύμφωνα με τα γραφόμενα, ο Άβγαρος, τοπάρχης της Έδεσσας έπασχε από σοβαρή ασθένεια (πιθανόν λέπρα). Έχοντας ακούσει από τους ανθρώπους του για τα θαύματα που έκανε ο Ιησούς έστειλε προς αυτόν επιστολή με τον έμπιστό του Ανανία με σκοπό να τον καλέσει στην πόλη του για να ακούσει το κήρυγμά του  και να  θεραπευτεί από τη θεϊκή δύναμή του. Ο Ανανίας συναντά τον Ιησού στην Ιερουσαλήμ την ώρα που κήρυττε και του παραδίδει την επιστολή. Ο Ιησούς του απάντησε ότι πρώτα θα τελειώσει το έργο του το επί γης και κατόπιν θα στείλει τους μαθητές του να επισκεφτούν τον Βασιλέα για να τον θεραπεύσουν. Κάθισε τότε  ο Ανανίας σε ένα ύψωμα και άκουγε τη διδασκαλία προσπαθώντας πάντα να σχεδιάσει το πρόσωπο του Ιησού στο χαρτί και  να μεταφέρει την εικόνα του στον Βασιλιά του. Ήταν όμως αδύνατο να συγκεντρωθεί. Βλέποντας την κατάστασή του ο Ιησούς εζήτησε από τους μαθητές του νερό για να πλυθεί. Μετά, σπόγγισε το πρόσωπό του με ένα κομμάτι πανί που του έδωσαν, πάνω στο οποίο αποτυπώθηκε, σαν από θαύμα η Θεία του Μορφή. Πλησίασε τον Ανανία και του παρέδωσε το ύφασμα με την «Αχειροποίητη Εικόνα» (το ονομαζόμενο κατόπιν Άγιο Μανδήλιο), λέγοντας  να το παραδώσει σε εκείνον που τον έστειλε. 
Ο Άβγαρος μόλις έλαβε τo Άγιο Μανδήλιο πίστεψε στη Διδασκαλία, προσκύνησε και θεραπεύτηκε. Έμεινε μόνο ένα σημάδι στο πρόσωπό του από την αρρώστια, το οποίο το θεράπευσε ο Απόστολος Θαδδαίος, όταν ήλθε στην περιοχή για να κηρύξει την Χριστιανική Διδασκαλία, σύμφωνα με τα λεγόμενα του Ιησού.

## Παραπομπές



Κατηγορία:Ανατολίτες Ορθόδοξοι Χριστιανοί
Κατηγορία:Ασσύριοι
Στρατηγίς Ερκνή

Η **Στρατηγίς Ερκνή** ήταν διοικητική διαίρεση της Βυζαντινής Αυτοκρατορίας τον 10ο αιώνα. Ήταν μικρό σε έκταση Θέμα, γι΄ αυτό και Στρατηγίς, και περιλάμβανε το Κάστρο Ερκνή, από την Αρμενική του ονομασία *Arkni*, και την γύρω περιοχή.

Η Στρατηγίς βρισκόταν στα Αρμενικά θέματα, στην σημερινή Εργκανί στην Επαρχία Ντιγιαρμπακίρ της Τουρκίας, κοντά στην Ρωμανούπολη.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική Αρμενία
Ρόκκα Αμπατσιάλε

Το **Ρόκκα Αμπατσιάλε** (ιταλικά: **Rocca Abbaziale**, *Κάστρο του Αββά*) είναι ένα αββαείο, σχεδιασμένο ως κάστρο, στο Σουμπιάκο του Λάτιο στην Ιταλία.

## Ιστορία

Το αββαείο, χτισμένο στον ύστερο 11ο αιώνας, σχεδιάστηκε ως κάστρο για να επιβάλει έλεγχο επί της περιβάλλουσας κωμόπολης. Κατασκευάστηκε με οχυρώσεις, κελιά φυλακής, πύργο, διαμερίσματα, και ένα παρεκκλήσιο αφιερωμένο στον Απόστολο Θωμά. Το κάστρο έπαθε ζημιές από ένα σεισμό το 1349 και εγκαταλείφθηκε. Λεηλατήθηκε και έπαθε περισσότερες ζημιές από κατοίκους και έμεινε ακατοίκητο για πολλά χρόνια από τότε.

Το 1476, το κάστρο ανακαινήθηκε από τον καρδινάλιο Ροντρίγκο Βοργία που επέκτεινε τις οχυρώσεις για να αμύνονται το παλιότερο μέρος του κτιρίου. Σύμφωνα με κάποιους ιστορικούς, ο Καίσαρας Βοργίας και η Λουκρητία Βοργία γεννήθηκαν σε αυτό το κάστρο από την ερωμένη του Ροντρίγκο, Βαννόζα ντεϊ Καττανέι. Το κάστρο τελικά αγοράσθηκε από την οικογένεια Κολόννα.

To 1778, με διαταγή του Πάπα Πίου του Στ΄, ο αρχιτέκτονας Πιέτρο Καμπορέζε ανακαίνισε περισσότερο το κάστρο, αφαιρώντας μεσαιωνικά στοιχεία όπως τα κελιά φυλακής και οχυρώσεις, και προσθέτοντας περισσότερο σύγχρονα χαρακτηριστικά, όπως ένα μεγάλο ρολόι.  Το κτίριο έγινε ένα σύγχρονο κτίριο κατάλληλο για χρήση ως κατοικία του «ηγουμένου. Επίσης, το χρησιμοποίησαν ως κατοικία μακρυά από τη Ρώμη τρεις Πάπες: Πίος Ζ, Γρηγόριος ΙΣΤ και Πίος Θ.

## Χαρακτηριστικά
Το συγκρότημα περιλαμβάνει τρία διακριτά κτίρια, το καθένα σχεδιασμένο με ένα διαφορετικό αρχιτεκτονικό στυλ. Πολλές από τις αρχικές νωπογραφίες παραμένουν άθικτες.

## Πινακοθήκη

File:Symbol of Colonna Family in Rocca Abbaziale (Subiaco).jpg|Σύμβολο της οικογένειας Κολόννα.
File:Frasco of Scipione Colonna in Rocca Abbaziale (Subiaco).jpg|Νωπογραφία του Σκιπίωνα Κολόννα.
File:Fresco in Rocca Abbaziale (Subiaco).jpg
File:Plate on Rocca Abbaziale (Subiaco).jpg|Η επιγραφή στην είσοδο.
File:Fresco with angels and Pius VI in Rocca Abbaziale (Subiaco).jpg|Νωπογραφία με τον Πάπα Πίο Ζ και αγγέλους.
File:Fresco with Pius VI in Rocca Abbaziale (Subiaco).jpg|Νωπογραφία με τον Πάπα Πίο Ζ.
File:Fresco with Zodiac Signs in Rocca Abbaziale (Subiaco).jpg|Νωπογραφία με Ζωδιακά σύμβολα.


## Παραπομπές


Κατηγορία:Κάστρα στην Ιταλία
Εφιάλτης στο Δρόμο με τις Λεύκες Νο 2

Ο ***Εφιάλτης στο Δρόμο με τις Λεύκες Νο.2: Η Εκδίκηση του Φρέντυ*** (αγγλ.: *A Nighrmare on Elm Street Part 2: Freddy's Revenge*) είναι ταινία τρόμου αμερικανικής παραγωγής του 1985 σε σκηνοθεσία Τζακ Σόλντερ. Τους πρωταγωνιστικούς ρόλους ενσαρκώνουν ο Μαρκ Πέιτον, η Κιμ Μάγιερς και ο Ρόμπερτ Ίνγκλαντ, στον ρόλο του Freddy Krueger. Είναι η συνέχεια της ταινίας *[[Εφιάλτης στο Δρόμο με τις Λεύκες]]* και ακολουθείται από *[[Εφιάλτης στο Δρόμο με τις Λεύκες Νο.3: Πολεμιστές του Ονείρου]]* (1987).

## Υπόθεση
Πέντε χρόνια μετά τους περίεργους φόνους στην οδό Ελμ, ο Φρέντι Κρούγκερ ξαναχτυπά. Ο Τζέσι, έφηβος γιος των νέων ενοίκων του σπιτιού στο νούμερο 1428, μπαίνει στο στόχαστρο του Freddy, ο οποίοα θέλει να τον χρησιμοποιήσει ως το μέσον για να συνεχίσει να διαπράττει φόνους στον πραγματικό κόσμο.

## Υποδοχή
Το 1985, η ταινία προβλήθηκε στην Αμερική σε μόλις 614 κινηματογραφικές αίθουσες. Το πρώτο σαββατοκύριακο της προβολής της απέσπασε 2.9 εκατομμύρια δολάρια. Συνολικά απέσπασε 30 εκατομμύρια δολάρια, με προϋπολογισμό 3 εκατομμύρια δολάρια.

## Παραπομπές


## Εξωτερικοί σύνδεσμοι
*

Κατηγορία:Ταινίες του 1985
Κατηγορία:Αμερικανικές ταινίες της δεκαετίας 1980
Κατηγορία:Ταινίες τρόμου
Κατηγορία:Αγγλόφωνες ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές εφηβικές ταινίες
Κατηγορία:Ταινίες γυρισμένες στο Λος Άντζελες
Κατηγορία:Αμερικανικές υπερφυσικές ταινίες τρόμου
Κατηγορία:Αμερικανικές θρίλερ ταινίες τρόμου
Κατηγορία:Ταινίες παραγωγής New Line Cinema
Κατηγορία:Ταινίες τρόμου σλάσερ
Κατηγορία:Ταινίες σίκουελ
Κατηγορία:Αμερικανικές ταινίες τρόμου
Κατηγορία:Αμερικανικές θρίλερ ταινίες
Λουτράκι Αιτωλοακαρνανίας

*Για οικισμούς με το ίδιο όνομα δείτε: [[Λουτράκι (αποσαφήνιση)]]*

Το **Λουτράκι** είναι παραθαλάσσιος οικισμός του νομού Αιτωλοακαρνανίας, πάνω στον Αμβρακικό κόλπο. Ο οικισμός βρίσκεται δίπλα στην ΕΟ Αμφιλοχίας - Λευκάδας και απέχει 16 χλμ. δυτικά της Αμφιλοχίας. Κατοικείται κυρίως από άτομα από την Κατούνα και σε μικρότερο βαθμό από την Τρύφου. Στον οικισμό υπάρχει ένα υπεραιωνόβιο πλατάνι με εικόνισμα αφιερωμένο στον Άγιο Σπυρίδωνα ο οποίος τοπικά γιορτάζεται στις 11 Αυγούστου όπως και στην Κέρκυρα. Στις παρυφές του οικισμού υπάρχει υπερυψωμένο πέτρινο αυλάκι πάνω στο οποίο φύονται σε πολλά σημεία αιωνόβια πλατάνια. Στο αυλάκι αυτό υπάρχουν τρείς καμάρες - σύμφωνα με διηγήσεις παλαιοτέρων μια για καβαλάρηδες, μια για πεζούς και μια για ζώα. Με το νερό που έρρεε στο αυλάκι λειτουργούσε πριν από μερικές δεκαετίες νερόμυλος. Μύλος στην περιοχή του Λουτρακίου διακρίνεται και σε χάρτη του 1691.

Σύμφωνα με το σχέδιο Καλλικράτης, μαζί με την Κατούνα και τον Άγιο Νικόλαο συναποτελούν την Τοπική Κοινότητα Κατούνας που ανήκει στη Δημοτική Ενότητα Μεδεώνος του Δήμου Ακτίου - Βόνιτσας. Σύμφωνα με την απογραφή 2011 έχει πληθυσμό 69 κάτοικους.

Το Λουτράκι αναφέρεται από τον Λορδο Βύρωνα, ο οποίος πέρασε από την περιοχή το Νοέμβρη του 1809. Υπήρχε τότε στην περιοχή ένα τελωνείο και στρατώνας, τα οποία περιβάλλονταν από ψηλό τοίχο από όλες τις μεριές εκτός από τη θάλασσα.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Φρόσω Μιχαλέα

Η **Φρόσω Μιχαλέα** (Λάρισα 1936 - Αθήνα 2001) ήταν Ελληνίδα γλύπτρια και ζωγράφος.

## Βιογραφία
Γεννήθηκε το 1936 στη Λάρισα. Ήρθε για πρώτη φορά σε επαφή με τη ζωγραφική το 1950 και πήρε τα πρώτα μαθήματα ζωγραφικής και σχεδίου το 1953 από τον Γιώργο Μπουζιάνη. Μετά την αποφοίτηση της από το Αμερικανικό Κολέγιο Πιρς, σπούδασε γλυπτική στη Σχολή Καλών Τεχνών της Γενεύης ως το 1958 πλάι στους Μαξ Βέμπερ και Ανρί Κονί. Μάλιστα κατά τη διάρκεια των σπουδών της κέρδισε βραβεία στη γλυπτική και της ζωγραφικής. Πραγματοποίησε στα τέλη του 1958 την πρώτη της ατομική έκθεση στην Αθήνα και τα επόμενα χρόνια ακολούθησαν διάφορες ατομικές εκθέσεις αλλά και συμμετοχές σε ομαδικές που διεξήχθησαν στην Ελλάδα, στις ΗΠΑ, στη Γαλλία, στο Βέλγιο, στην Ουγγαρία κλπ. Μετά τα πρώτα χρόνια της καριέρας της, στράφηκε στην αφηρημένη γλυπτική με τη δημιουργία γεωμετρικών σχημάτων και με τη χρήση υλικών όπως ο πωρόλιθος (1964-1970) και τα ξύλα (1970-1975) ενώ μετά το 1985 καταπιάστηκε σε έρευνες σχετικές με την αξιοποίηση του χώρου. Πέθανε το 2001 στην Αθήνα ενώ έργα της παραχωρήθηκαν από την ίδια στην Εθνική Πινακοθήκη.

## Παραπομπές


Κατηγορία:Έλληνες γλύπτες
Κατηγορία:Έλληνες ζωγράφοι του 20ού αιώνα
Κατηγορία:Ελληνίδες ζωγράφοι
Ομάδα γαλαξιών Μ109

Η **[[Ομάδα γαλαξιών]] M109** (γνωστή και ως **Ομάδα γαλαξιών NGC 3992**) βρίσκεται στον αστερισμό Μεγάλη Άρκτο. Απέχει περίπου 55 εκατομμύρια έτη φωτός και πήρε το όνομά της από τον Μεσιέ 109, τον λαμπρότερο εκ των γαλαξιών της.

## Κατάλογος γαλαξιών

**Σημείωση**: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές the Lyons Groups of Galaxies (LGG) Catalogue, Σε κάποιες από τις πηγές αναφέρονται ως μέλη και οι NGC 3631, NGC 3657, NGC 3773, NGC 3756, NGC 3850, NGC 3898, NGC 3990, NGC 3985, NGC 3990, NGC 3998, NGC 4217, NGC 4220, UGC 6773, UGC 6802, UGC 6816, UGC 6922 και UGC 6969.

Ο Fouque et al. διαχωρίζει τους γαλαξίες της Ομάδας σε βόρεια και νότια υποομάδα, όμως οι περισσότερες πηγές εντάσσουν όλους τους γαλαξίες σε μία ενιαία ομάδα.

## Παραπομπές


Μ109
Κατηγορία:Μεγάλη Άρκτος
Ομάδα γαλαξιών Κενταύρου Α/Μ83

Η **[[Ομάδα γαλαξιών]] Κενταύρου Α/Μ83** είναι ένας σύνθετος σχηματισμός γαλαξιών στους αστερισμούς Ύδρα, Κένταυρος και Παρθένος. Διαιρείται σε δύο υποομάδες: η απέχει 11,9 εκατομμύρια έτη φωτός και έχει για κέντρο της των Κένταυρο Α. Η δεύτερη απέχει 14,9 εκατομμύρια έτη φωτός και επίκεντρό της είναι ο Μεσιέ 83. Από κάποιους ερευνητές ο σχηματισμός θεωρείται μία ενιαία ομάδα. Οι γαλαξίες των δύο υποομάδων είναι αρκετά συνεκτικές, ενώ οι δύο υποομάδες φαίνονται να κινούνται η μία σε σχέση με την άλλη.

Η Ομάδα Κενταύρου A/M83 ανήκει στο Υπερσμήνος της Παρθένου, στο οποίο ανήκει επίσης και η Τοπική ομάδα γαλαξιών.

## Κατάλογος γαλαξιών
Στους πίνακες παρακάτω καταγράφονται οι γαλαξίες που εντάσσονται στην Ομάδα Κενταύρου Α/Μ83 βάσει του I. D. Karachentsev et al. Ο Karachentsev  ακολουθεί τον διαχωρισμό σε δύο υποομάδες.

Επιπλέον οι ESO 219-010, PGC 39032 και PGC 51659 θεωρούνται από κάποιους ερευνητές μέλη της υποομάδας του Κενταύρου Α και οι ESO 381-018, NGC 5408 και PGC 43048 της M83. Ο HIPASS J1337-39 καταγράφεται ως μέλος της υποομάδας Μ83 μόνο στην λίστα του Karachentsev, μεταγενέστερες αναλύσεις δείχνουν ότι όντως εντάσσεται σε αυτή την υποομάδα.

## Παραπομπές


## Εξωτερικοί σύνδεσμοι
* 

Κενταύρου ΑΜ83
Κατηγορία:Ύδρα (αστερισμός)
Κατηγορία:Κένταυρος (αστερισμός)
Κατηγορία:Παρθένος (αστερισμός)
Φωτεινή Καφετζάκη

Η **Φωτεινή Καφετζάκη** είναι Ελληνίδα πρώην διεθνής πετοσφαιρίστρια, η οποία γεννήθηκε στην Θεσσαλονίκη στις 13 Μαΐου 1977 και αγωνίστηκε κυρίως, ως διαγώνια στην ομάδα του Άρη, ενώ έπαιξε και στην Ιταλία.

## Καριέρα
Η Καφετζάκη ξεκίνησε την καριέρα της στον Γ.Α.Σ. Έδεσσας σε ηλικία 14 ετών και μεταγράφηκε στον Άρη δύο χρόνια αργότερα, καταλαμβάνοντας την τέταρτη θέση στο ελληνικό πρωτάθλημα και κερδίζοντας την συμμετοχή της στο ευρωπαϊκό κύπελλο συνομοσπονδιών. Η ομάδα της Θεσσαλονίκης αποκλείστηκε από την ρώσικη Τσελιαμπίνσκ και στην συνέχεια παρέμεινε σε μέτριες θέσεις του βαθμολογικού πίνακα μέχρι τον Δεκέμβριο του 1999, όταν και μεταγράφηκε στην ιταλική Ρομανέλι Φιρένζε.

Το καλοκαίρι του 2000 επέστρεψε στον Άρη, συνεχίζοντας μέχρι τον Μάρτιο του 2002, όταν και μεταγράφηκε και πάλι στην Ιταλία και την Κορπλάστ Κοριντόνια. Επέστρεψε στην Ελλάδα, αγωνιζόμενη για δύο χρόνια στον Φιλαθλητικό και δύο ακόμη στη Νέα Γενεά Ασβεστοχωρίου, πριν ολοκληρώσει την καρίερα της το 2006.

## Διεθνείς συμμετοχές
Η Φωτεινή Καφετζάκη πραγματοποίησε 47 συμμετοχές με την εθνική ομάδα πετοσφαίρισης της Ελλάδας.

## Πηγές
* *"Αθλητικός Σύλλογος Άρης • 1914-2004"*, σελ. 172, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
* ΚΑΦΕΤΖΑΚΗ ΦΩΤΕΙΝΗ - Greekvolley.com

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
NGC 2261

Το **[[Νέος Γενικός Κατάλογος|NGC]] 2261** (γνωστό και ως **Μεταβλητό Νεφέλωμα του Χαμπλ** ή **Caldwell 46**) είναι μεταβλητό νεφέλωμα στον αστερισμό Μονόκερως. Φωτίζεται από το άστρο R Μονόκερου, το οποίο δεν είναι άμεσα ορατό. Το φωτογράφησε ο Έντγουιν Χαμπλ (Edwin Hubble) στις 26 Ιανουαρίου 1949 με το τηλεσκόπιο Χέιλ στο αστεροσκοπείο Πάλομαρ. Μάλιστα αυτό ήταν το "πρώτο φως" του εν λόγω τηλεσκοπίου. Ο μεγάλος αστρονόμος είχε ήδη μελετήσει το νεφέλωμα στα αστεροσκοπεία Γιέρκς και όρους Γουίλσον.

Η μεταβλητότητα ενδέχεται να οφείλεται σε πυκνά νέφη σκόνης κοντά στον R Μονόκερου, τα οποία παρεμποδίζουν περιοδικά τον φωτισμό του νεφελώματος από τον αστέρα.

## Σημειώσεις


## Παραπομπές


## Αναφορές

## Εξωτερικοί σύνδεσμοι
* 

2251
046
Κατηγορία:Μονόκερως (αστερισμός)
Κατηγορία:Νεφελώματα ανάκλασης
Χάιμε Αλγκερσουάρι

Ο **Χάιμε Αλγκερσουάρι** (πλήρες όνομα **Χάιμε-Βίκτορ Αλγερσουάρι Εσκουδέρο**), (ισπανική γλώσσα: **Jaime Víctor Alguersuari Escudero**), προφορά ΔΦΑ: [ˈxaime alɣerˈswaɾi)], (γεν. στη Βαρκελώνη στις 23 Μαρτίου του 1990) είναι Ισπανός οδηγός αγώνων. 

## Πρώτα χρόνια
Γεννήθηκε στη Βαρκελώνη. Απ' το 2009 μέχρι το 2011 αγωνίστηκε στη Φόρμουλα 1 για λογαριασμό της Σκουντερία Τόρο Ρόσο. Το 2009 δεν πήρε μέρος σε όλους τους αγώνες του πρωταθλήματος αλλά απ' το Γκραν Πρι Ουγγαρίας κι έπειτα όταν αντικατέστησε το Γάλλο Σεμπαστιέν Μπουρντέ, στον οποίο ο αγωνιστικός διευθυντής της ομάδας Φραντς Τοστ είπε δέκα μέρες νωρίτερα πως το συμβόλαιό του θα λυνόταν μετά το Γκραν Πρι Γερμανίας επειδή με την άσχημη απόδοσή του δεν μπορούσε να βοηθήσει την ομάδα να κάνει προόδους.

## Παραπομπές


## Εξωτερικοί σύνδεσμοι
* 

Κατηγορία:Ισπανοί οδηγοί Φόρμουλα 1
NGC 2346

Το **[[Νέος Γενικός Κατάλογος|NGC]] 2346** (γνωστό και ως «**Νεφέλωμα Πεταλούδα**») είναι πλανητικό νεφέλωμα κοντά στον ουράνιο ισημερινό το οποίο βρίσκεται στον αστερισμό Μονόκερως. Είναι φωτεινό και ευκρινές ουράνιο σώμα που έχουν μελετήσει εκτενώς οι αστρονόμοι.

Στα αξιοσημείωτα χαρακτηριστικά του NGC 2346 περιλαμβάνονται ο ασυνήθιστα ψυχρός φασματοσκοπικά διπλός κεντρικός αστέρας του, καθώς και το ασυνήθιστο σχήμα του. 

Ο διπλός αστέρας έχει περίοδο δεκαέξι περίπου ημερών και είναι επίσης μεταβλητός αστέρας, εξαιτίας της ύπαρξης νεφών σκόνης σε τροχιά γύρω του. Η σκόνη θερμαίνεται από τον αστέρα και αυτός είναι ο λόγος που το νεφέλωμα είναι ασυνήθιστα λαμπρό στο υπέρυθρο μέρος του φάσματος.

## Παραπομπές


## Αναφορές

## Εξωτερικοί σύνδεσμοι
* 

2346
Κατηγορία:Πλανητικά νεφελώματα
Κατηγορία:Μονόκερως (αστερισμός)
Γιάννης Κυριακίδης (πετοσφαιριστής)

Ο **Γιάννης Κυριακίδης** (7 Ιουλίου 1982, Θεσσαλονίκη) είναι Έλληνας παλαίμαχος διεθνής πετοσφαιριστής, ο οποίος αγωνιζόταν στη θέση του ακραίου.

## Καριέρα
Ο Κυριακίδης ξεκίνησε την καριέρα του από τα τμήματα υποδομής του Ορφέα Ηλιούπολης Θεσσαλονίκης, και στα 17 του χρόνια μεταγράφηκε στον Π.Α.Ο.Κ., με τον οποίο κατέκτησε την 4η θέση στο πρωτάθλημα του 1999-00. Την επόμενη περίοδο, αγωνίστηκε στον Άρη Νίκαιας, ο οποίος υποβιβάστηκε και ο Κυριακίδης επέστρεψε στην Θεσσαλονίκη και τον Π.Α.Ο.Κ. για την επόμενη τριετία. Αγωνίστηκε στις ευρωπαϊκές διοργανώσεις με την ομάδα του Π.Α.Ο.Κ. και στις τρεις χρονιές που παρέμεινε στον «Δικέφαλο του Βορρά», κατακτώντας και πάλι την 4η θέση στο  Πρωτάθλημα Ελλάδας 2003-04.

Την περίοδο 2004-05 αγωνίστηκε με τον Πανελλήνιο, κατακτώντας την 6η θέση του Πρωταθλήματος Ελλάδας, πριν επιστρέψει για άλλη μια χρονιά στον Π.Α.Ο.Κ., με τον οποίο κατέκτησε την 4η θέση του Πρωταθλήματος Ελλάδας  2005-06  Την περίοδο 2006-07 έπαιξε στον Γ.Σ. Λαμία, συμβάλλοντας στην έξοδο της ομάδας στο Τσάλεντζ Καπ, και κατακτώντας το Ασημένιο μετάλλιο στο Κύπελλο Ελλάδας.
Τις επόμενες τέσσερις περιόδους αγωνίστηκε κατά σειρά στην Α.Ε.Κ.. τον Γ.Σ. Λαμία, τον Απόλλωνα Καλαμαριάς και τον Επίκουρο Πολίχνης, πριν μεταγραφεί ξανά στον Άρη Θεσσαλονίκης το καλοκαίρι του 2011, με τον οποίο κατέκτησε για άλλη μία φορά την 4η θέση του Πρωταθλήματος Ελλάδας την περίοδο 2011-12. Στους κιτρινόμαυρους παρέμεινε μέχρι και την περίοδο 2015-16, οπότε τελείωσε την καριέρα του.

## Διεθνής καριέρα
Ο Γιάννης Κυριακίδης κατέγραψε 39 συμμετοχές με την Εθνική Ελλάδας Ανδρών.

## Οικογενειακά στοιχεία
Ο Γιάννης Κυριακίδης είναι παντρεμένος με την πετοσφαιρίστρια Ελπίδα Τικταπανίδου και έχουν δύο γιους γεννημένους και το 2006 (Χρήστος) και το 2012 (Μάριος).

## Συλλογικοί τίτλοι - Διακρίσεις
**[[Κύπελλο Ελλάδας πετοσφαίρισης ανδρών|Κύπελλο Ελλάδας]]
* **2η θέση''': 2006-07 (Γ.Σ. Λαμία)

## Ατομικές διακρίσεις
* Πρωτάθλημα Ελλάδας 2005-06: Πολυτιμότερος Παίκτης (MVP) αγωνιστικής ημέρας 
* Πρωτάθλημα Ελλάδας 2006-07: Πολυτιμότερος Παίκτης (MVP) αγωνιστικής ημέρας 
* Πρωτάθλημα Ελλάδας 2013-14: Πολυτιμότερος Παίκτης (MVP) 13ης αγωνιστικής 
* Πρωτάθλημα Ελλάδας 2013-14: Πολυτιμότερος Παίκτης (MVP) των Πλέι Άουτ 

## Παραπομπές


## Εξωτερικοί σύνδεσμοι - Πηγές
* Γιάννης Κυριακίδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Γιάννης Κυριακίδης: Ατομικά στοιχεία - Ομάδες greekvolley.eu
* Γιάννης Κυριακίδης: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές ΑΕΚ
NGC 2536

Ο **[[Νέος Γενικός Κατάλογος|NGC]] 2536** είναι ραβδωτός σπειροειδής γαλαξίας στον αστερισμό Καρκίνος. Αλληλεπιδρά βαρυτικά με τον γαλαξία NGC 2535. Τα δύο ουράνια σώματα αναφέρονται στον *[[Άτλας των περίεργων γαλαξιών|Άτλαντα των περίεργων γαλαξιών]]*.

Ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) ανακάλυψε τον NGC 2536 στις 22 Ιανουαρίου 1877.

## Παραπομπές


## Αναφορές

## Εξωτερικοί σύνδεσμοι

2536
Κατηγορία:Ραβδωτοί σπειροειδείς γαλαξίες
Κατηγορία:Καρκίνος (αστερισμός)
Κατηγορία:Γαλαξίες Arp
Κατηγορία:Ιδιόμορφοι γαλαξίες
22958
Εμμανουήλ Καρυωτάκης

Ο **Εμμανουήλ Καρυωτάκης** (Μέσα Λασίθι, 1884 - Αθήνα, 1952) υπήρξε Έλληνας δικηγόρος και βουλευτής.
## Βιογραφία
Γεννήθηκε στο Μέσα Λασίθι και καταγόταν από οικογένεια Κρητικών αγωνιστών. Ο πατέρας του, Μιχαήλ Καργιώτης, ήταν οπλαρχηγός Λασιθίου κατά τις επαναστάσεις των ετών 1878, 1889, 1895, 1897, ενώ ο πάππος του, Χατζή Κωνσταντίνος, ήταν κι αυτός οπλαρχηγός στις επαναστάσεις του 1821 και του 1866. Δίδαξε στο σχολείο της Κρουσταλλένιας, όπου είχε μάθει τα πρώτα του γράμματα. Επίσης, ολοκλήρωσε το Γυμνάσιο στη Νεάπολη Λασιθίου. 

Έπειτα από τις νομικές του σπουδές στο Πανεπιστήμιο Αθηνών, το 1919 πήρε με άριστα το δίπλωμά του. Την περίοδο της Κατοχής επέστρεψε στο Λασίθι και ανέπτυξε αντιστασιακή δράση. Το 1947 διορίστηκε γενικός διευθυντής Κρήτης του Διεθνούς Ερυθρού Σταυρού και κατά τα επόμενα χρόνια προσέφερε σημαντικό έργο στον οργανισμό αυτό.

Εξελέγη πληρεξούσιος (βουλευτής) Ροδόπης με το Κ.Δ.Ε. το 1928 και με το Κόμμα Φιλελευθέρων το 1932.

Απεβίωσε το 1952. Η σύζυγός του, Εύα, καταγόταν από το Μέτσοβο και πέθανε σε βαθιά γεράματα στις 26 Ιουνίου 1989, έχοντας γνωρίσει δισέγγονα.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με το κόμμα των Φιλελευθέρων
Γιάννης Χαριτωνίδης

Ο **Γιάννης Χαριτωνίδης** είναι Έλληνας πρώην διεθνής πετοσφαιριστής και νυν προπονητής, ο οποίος γεννήθηκε στην Θεσσαλονίκη στις 24 Νοεμβρίου του 1978. Στις 16 Νοεμβρίου 2024 ανέλαβε προπονητής στη γυναικεία ομάδα του Παναθηναϊκού.

Είναι υιός του πρώην αθλητή  και προπονητή πετοσφαίρισης, Κώστα Χαριτωνίδη.

## Καριέρα
Ο Χαριτωνίδης ξεκίνησε την επαγγελματική σε ηλικία δεκαοκτώ ετών με την ομάδα του Άρη. Στην πρώτη του χρονιά, κατέκτησε το πρωτάθλημα Ελλάδος και παρέμεινε στους "κίτρινους" μέχρι το 2000, όταν μεταγράφηκε στον ΠΑΟΚ.

Το καλοκαίρι του 2001 υπέγραψε στην βελγική Τόργκουτ και στην συνέχεια επέστρεψε στον Άρη για δύο σεζόν, αποχωρώντας μετά τον υποβιβασμό της ομάδας στην Α2 εθνική κατηγορία.

Το 2004-05 αγωνίστηκε με την φανέλα του Ο.Π.Ε. Ρεθύμνου και στην συνέχεια έπαιξε για τρία χρόνια στον ΠΑΟΚ. Το 2008, μεταγράφηκε στην ομάδα του Ηρακλή, παραμένοντας για ενάμισι χρόνο, πριν κλείσει την σεζόν 2009-10 με την ομάδα της Λαμίας.

Την επόμενη χρονιά, ξεκίνησε με τον Επίκουρο Πολίχνης και τον Ιανουάριο του 2011 υπέγραψε στον Ολυμπιακό, με τον οποίο κατέκτησε το νταμπλ.

Τον Ιανουάριο του 2012, επέστρεψε και πάλι στην ομάδα του Άρη, ενώ το καλοκαίρι του 2016 συμφώνησε με την ομάδα του Εθνικού Αλεξανδρούπολης.

## Διεθνείς συμμετοχές
Ο Γιάννης Χαριτωνίδης πραγματοποίησε 18 συμμετοχές με την εθνική ομάδα πετοσφαίρισης της Ελλάδας.

## Τίτλοι
* **2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
** 1997, 2011
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
** 2011
* **1 [[Σούπερ καπ Ελλάδος πετοσφαίρισης Ανδρών|Σούπερ καπ Ελλάδας]]:**
** 1998

## Παραπομπές


## Πηγές
* ΧΑΡΙΤΩΝΙΔΗΣ ΓΙΑΝΝΗΣ - Greekvolley.com
* Χαριτωνίδης Γιάννης - MyPlayer.gr

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Έλληνες προπονητές πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Κατηγορία:Προπονητές πετοσφαίρισης Πανιωνίου
Κατηγορία:Προπονητές πετοσφαίρισης ΠΑΟ
Νίκος Μήλης

Ο **Νίκος Μήλης** είναι Έλληνας διεθνής πετοσφαιριστής, ο οποίος γεννήθηκε στα Γιαννιτσά στις 4 Νοεμβρίου του 1996 και αγωνίζεται ως διαγώνιος στην ομάδα του Φοίνικα Σύρου.

## Καριέρα
Ο Μήλης ξεκίνησε να αγωνίζεται με την ομάδα του Ίκαρου Έδεσσας το 2009, παίζοντας στην πρώτη κατηγορία της Ε.Σ.ΠΕ.Μ..

Το καλοκαίρι του 2014 μεταγράφηκε στην ομάδα του Άρη, με την φανέλα του οποίου αγωνίστηκε για πρώτη φορά ως βασικός στον εκτός έδρας αγώνα αγώνα με τον Ολυμπιακό στις 17 Ιανουαρίου 2015.

Από το 2011 ως το 2015, αγωνιζόταν στις εθνικές ομάδες παίδων και εφήβων της Ελλάδας.

Μετά από 2 σεζόν στον Άρη πήρε μεταγραφή στην ομάδα του Αιγινίου όπου έπαιξε για 2 ακόμη σεζόν. 

Από τον Αύγουστο του 2018 παίζει στο Φοίνικα Σύρου.

## Παραπομπές


## Πηγές
* ΜΗΛΗΣ ΝΙΚΟΣ - Greekvolley.com 

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Σημείο Φάινμαν

Στα μαθηματικά, το **σημείο του Φάινμαν ** είναι μια σειρά έξι 9αριών που ξεκινά από τη 762η δεκαδική θέση της δεκαδικής αναπαράστασης του αριθμού <math>\pi</math>. Ονομάστηκε έτσι προς τιμήν του φυσικού Ρίτσαρντ Φάινμαν, που κάποτε σε μια διάλεξή του δήλωσε ότι θα επιθυμούσε να απομνημονεύσει τα ψηφία του αριθμού \pi μέχρι εκείνο το σημείο, οπότε θα μπορούσε να τα απαγγείλει και φτάνοντας εκεί να κλείσει λέγοντας "εννιά, εννιά, εννιά, εννιά, εννιά, εννιά κλπ." αστειευόμενος έτσι ότι ο αριθμός \pi είναι ρητός.

center|thumb|640x640px|Οι πρώτες λίγες εκατοντάδες  των ψηφίων του π περιέχουν αφθονία δυαδικών επαναλήψεων (επισημαίνονται με κίτρινο και λίγες τριαδικές επαναλήψεις (πράσινο). Η παρουσία της εξάδας (κόκκινο), που ονομάζεται "σημείο του Φάινμαν" μέσα σε τόσο μικρό δείγμα είναι μια ενδιαφέρουσα ανωμαλία.

## Δείτε επίσης
* π (μαθηματική σταθερά)
* Ρίτσαρντ Φάινμαν

## Παραπομπές


Κατηγορία:Πι
NGC 2506

thumb|250px|Ερασιτεχνική φωτογραφία του NGC 2506
Το **[[Νέος Γενικός Κατάλογος|NGC]] 2506** ή **Caldwell 54** είναι ανοικτό σμήνος τύπου I2r στον αστερισμό Μονόκερως. Έχει φαινόμενο μέγεθος +7,6 και η απόσταση του από την Γη υπολογίζεται στα 11.000 έτη φωτός. Η διάμετρός του είναι 25 - 35 έτη φωτός.

Το ανακάλυψε ο αστρονόμος Ουίλιαμ Χέρσελ (William Herschel) 23 Φεβρουαρίου 1791.

## Παραπομπές


## Αναφορές

2506
Κατηγορία:Ανοικτά σμήνη
Κατηγορία:Μονόκερως (αστερισμός)
054
NGC 4565

thumb|250px|Ο γαλαξίας NGC 4565 στο κέντρο της εικόνας
Ο **NGC 4565** (γνωστός και ως **γαλαξίας Βελόνα** ή **Caldwell 38**) είναι σπειροειδής γαλαξίας σε πλάγια θέαση στον αστερισμό Κόμη Βερενίκης. Απέχει 39 ±10 εκατομμύρια έτη φωτός. Αποτελεί ένα από τα χαρακτηριστικότερα και διασημότερα παραδείγματα γαλαξία σε πλάγια θέαση στον γήινο ουρανό. Ο πυρήνας του είναι ενεργός, τύπου Σίφερτ.

Ο γαλαξίας έχει φαινόμενο μέγεθος +9,6 και μέγιστη διάσταση ίση με το μισό της Πανσελήνου. Βρίσκεται κοντά στον βόρειο γαλαξιακό πόλο.

Τον γαλαξία ανακάλυψε ο Ουίλιαμ Χέρσελ το 1785.

## Χαρακτηριστικά
Ο NGC 4565 είναι ένας γιγάντιος σπειροειδής γαλαξίας, του οποίου η φωτεινότητα είναι μεγαλύτερη από αυτή του γαλαξία της Ανδρομέδας. Η διάμετρος του δίσκου υπολογίζεται σε περίπου 150.000 έτη φωτός. Έχουν αναγνωριστεί σε αυτόν περίπου 240 σφαιρωτά σμήνη, περισσότερα από όσα έχουν εντοπιστεί στον Γαλαξία.
Ο NGC 4565 φαίνεται από τη Γη με κλίση 87 μοιρών.

Αρκετές θεωρίες υπάρχουν στην βιβλιογραφία σχετικά με τη φύση του κεντρικού εξογκώματος. Επί της απουσίας ξεκάθαρων δυναμικών δεδομένων για τις κινήσεις των αστέρων, τα φωτομετρικά δεδομένα δεν είναι αρκετά για να ξεκαθαρίσουν οι διάφορες θεωρίες. Όμως, το σχήμα του υποδηλώνει ότι πρόκειται για ραβδωτό σπειροειδή γαλαξία. Μετέπειτα μελέτες από το διαστημικό τηλεσκόπιο Σπίτζερ όχι μόνο επιβεβαίωση την ύπαρξη ράβδου αλλά και ενός ψευδοεξογκώματος καθώς και εσωτερικού δακτυλίου.

Ο NGC 4565 είναι επίσης μια εκτεταμένη πηγή ραδιοκυμάτων και εκπέμπει επίσης ακτίνες Χ, γεγονός ασυνήθιστο για γαλαξία χωρίς μεγάλη παραγωγή νέων άστρων, τόσο στο δίσκο όσο και από πάνω του. Έχει δύο συνοδούς γαλαξίες, τους NGC 4562 και IC 3571, με τον οποίο συνδέεται με γέφυρα αερίου. Ο δίσκος του NGC 4565 είναι ασύμμετρος, αποτέλεσμα πιθανώς της αλληλεπίδρασης με κάποιο άλλο γαλαξία.

## Δείτε επίσης
* NGC 891, άλλος ένας κοντινός γαλαξίας σε πλάγια θέαση

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Κόμη Βερενίκης
Κατηγορία:Σπειροειδείς γαλαξίες
4565
038
42038
07772
NGC 2362

To **[[Νέος Γενικός Κατάλογος|NGC]] 2362** (γνωστό και ως **σμήνος του τ Μεγάλου Κυνός** ή **Caldwell 64**) είναι ανοικτό σμήνος στον αστερισμό Μέγας Κύων. Το λαμπρότερο άστρο του είναι το τ Μεγάλου Κυνός, ένας αστέρας τύπου Ο8, με φαινόμενο μέγεθος +4,39. Το σμήνος απέχει 1,48 kpc (4.820 έτη φωτός) και είναι σχετικά νέο σε ηλικία (4-5 εκατομμύρια χρόνια).

Πρόκειται για μεγάλο σχηματισμό που υπερβαίνει τις 500 ηλιακές μάζες και αποτελείται από περίπου 60 άστρα. Σχετίζεται με το γιγαντιαίο νεφέλωμα Sh2-310 και το VY Μεγάλου Κυνός, ένα ερυθρό υπεργίγαντα ο οποίος βρίσκεται σε παρόμοια απόσταση. Γύρω από το NGC 2362 δεν παρατηρείται πλέον νεφελώτητα ή εκπομπή ΗΙΙ, γεγονός που σημαίνει ότι οι αστρικοί άνεμοι των μελών του σμήνους απομάκρυναν τα αέρια και τη σκόνη, σχηματίζοντας μια κοιλότητα. Ιδιαίτερα χαρακτηριστική είναι η συσπείρωση του σμήνους γύρω από το κεντρικό άστρο (το τ Μέγα Κυνός) και τουλάχιστον 30 αστέρες τύπου Β, ενώ μέλη του σμήνους είναι άστρα μικρότερης μάζας. Υπολογίζεται ότι θα ξεπεράσει σε ηλικία τις Πλειάδες αλλά πιθανότατα θα διαλυθεί πριν φτάσει στην ηλικία των Υάδων (περίπου 600 εκατομμυρίων ετών).

Πρώτος ανακάλυψε το σμήνος ο Τζοβάνι Μπατίστα Οντιέρνα (Giovanni Battista Hodierna) πριν το 1654, όμως το έργο του παρέμενε άγνωστο μέχρι την σύγχρονη εποχή. Ο αστρονόμος Ουίλιαμ Χέρσελ (William Herschel) ανακάλυψε ανεξάρτητα το ίδιο ουράνιο σώμα στις 4 Μαρτίου 1783.

## Παραπομπές


## Αναφορές

## Εξωτερικοί σύνδεσμοι
* 

2362
064
Κατηγορία:Μέγας Κύων
Κατηγορία:Ανοικτά σμήνη
NGC 6231

thumb|250px|Το NGC 6231 όπως φαίνεται από το προσοφθάλμιο μικρού τηλεσκοπίου
Το **[[Νέος Γενικός Κατάλογος|NGC]] 6231** (γνωστό και ως *Caldwell 76* ή *Βόρεια Κοσμηματοθήκη*) είναι ανοικτό σμήνος στον αστερισμό Σκορπιός. Απέχει από τη Γη περίπου 5.900 έτη φωτός και ανήκει στην ομάδα ΟΒ Σκορπιός 1. Αποτελείται από τουλάχιστον 100 άστρα, από τα οποία το λαμπρότερο είναι το ζ1 Σκορπιού, με φαινόμενο μέγεθος +4,71, το οποίο επίσης είναι ένα από τα λαμπρότερα άστρα του Γαλαξία. Είναι πολύ νεαρό, με ηλικία που υπολογίζεται ανάμεσα σε 3 και 5 εκατομμύρια έτη. Το συνολικό φαινόμενο μέγεθος του σμήνους είναι +2,6.

Ο πρώτος που το περιέγραψε ήταν ο Τζοβάνι Μπατίστα Οντιέρνα, καθώς το αναφέρει στο έργο του *De Admirandis Coeli Characteribuse* το οποίο δημοσιεύθηκε το 1654, αλλά η ανακάλυψη αυτή ξεχάστηκε. Ανακαλύφθηκε στη συνέχεια ανεξάρτητα από τους Έντμουντ Χάλλεϋ (1678), Φιλίπ Λοΐ ντε Σεζώ (1745-46) και Νικολά Λουί ντε Λακάιγ το 1751-52.

## Παραπομπές


## Αναφορές

## Εξωτερικοί σύνδεσμοι

κατηγορία:Σκορπιός (αστερισμός)
κατηγορία:Ανοικτά σμήνη
6231
κατηγορία:Αντικείμενα Caldwell
NGC 4658

Ο **NGC 4658** είναι ραβδωτός σπειροειδής γαλαξίας στον αστερισμό  Παρθένος. Τον ανακάλυψε ο αστρονόμος Ουίλιαμ Χέρσελ (Wilhelm Herschel) το 1786. Απέχει περίπου 100 εκατομμύρια έτη φωτός. Ανήκει στην ίδια ομάδα με τον NGC 4682, ενώ κοντά βρίσκεται και ο NGC 4663.

## Αναφορές

4658
Κατηγορία:Ραβδωτοί σπειροειδείς γαλαξίες
Κατηγορία:Παρθένος (αστερισμός)
42929
NGC 4710

Ο **[[Νέος Γενικός Κατάλογος|NGC]] 4710** είναι σπειροειδής γαλαξίας ο οποίος βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ την 21η Μαρτίου 1784.

## Παραπομπές

## Αναφορές

## Εξωτερικοί σύνδεσμοι
* 

4710
Κατηγορία:Σπειροειδείς γαλαξίες
Κατηγορία:Κόμη Βερενίκης
43375
07980
NGC 2535

Ο **[[Νέος Γενικός Κατάλογος|NGC]] 2535** είναι σπειροειδής γαλαξίας στον αστερισμό Καρκίνος ο οποίος αλληλεπιδρά βαρυτικά με τον NGC 2536. Τα δύο ουράνια σώματα αναφέρονται στον *[[Άτλας των περίεργων γαλαξιών|Άτλαντα των περίεργων γαλαξιών]]*.

## Παραπομπές


## Αναφορές

## Εξωτερικοί σύνδεσμοι
* 

 

2535
Κατηγορία:Σπειροειδείς γαλαξίες
Κατηγορία:Καρκίνος (αστερισμός)
Κατηγορία:Γαλαξίες Arp
Κατηγορία:Ιδιόμορφοι γαλαξίες
22957
NGC 6752

[thumb|250px|Το NGC 6752 από το [ESO.]]
Το **NGC 6752** (ή **Caldwell 93**) είναι σφαιρωτό σμήνος στον αστερισμό Ταώς. Απέχει περίπου 13.000 έτη φωτός από τη Γη. Με φαινόμενο μέγεθος + 5,4 είναι ορατό δια γυμνού οφθαλμού σε καλές συνθήκες παρατήρησης και είναι το πέμπτο λαμπρότερο στον γήινο ουρανό μετά τα ω Κενταύρου, 47 Τουκάνας, Μεσιέ 22 και NGC 6397. Είναι ένα από τα ευκολότερο να αναλυθούν σφαιρωτά σμήνη στον γήινο ουρανό, ενώ μόνο το NGC 6397 έχει φωτεινότερα άστρα με βάση το φαινόμενο μέγεθος.

Ο πρώτος που το παρατήρησε ήταν ο Τζέιμς Ντάνλοπ τις 28 Ιουλίου 1826, από τη Νέα Νότια Ουαλία, ενώ κατάφερε να το αναλύσει σε ξεχωριστά άστρα. Ο Όουεν Τζίντζεριτς (1960) πρότεινε ότι μπορεί να το είχε παρατηρήσει ο Νικολά Λουί ντε Λακάιγ το 1751-52, ταξινομώντας το ως Lac I.13, αλλά μέτρησε τη θέση 10 μοίρες μακριά από την πραγματική. Η θέση που κατέγραψε ο Λακάιγ ως αντικείμενο έχει καταλογραφηθεί ως NGC 6777.

Αποτελείται από περίπου 100.000 άστρα και έχει διάμετρο 100 έτη φωτός. Το κεντρικό τμήμα του σμήνους είναι πολύ πυκνό και έχει υποστεί κατάρρευση πυρήνα. Ο πυρήνας του είναι πλούσιος σε διπλά αστέρια, ενώ το διαστημικό τηλεσκόπιο Τσάντρα έχει αναγνωρίσει 6 πηγές ακτίνων Χ.

## Παραπομπές


## Αναφορές

## Εξωτερικοί σύνδεσμοι

κατηγορία:Ταώς (αστερισμός)
κατηγορία:Σφαιρωτά σμήνη
6752
κατηγορία:Αντικείμενα Caldwell
Άγιος Όθων

Ο **Άγιος Όθων** (1062/63-1139) ήταν Γερμανός επίσκοπος και άγιος της Δυτικής Εκκλησίας.

## Βίος
Ο Άγιος Όθων υπήρξε καγκελάριος του Ερρίκου Δ' και στη συνέχεια τοποθετήθηκε από αυτόν επίσκοπος Βαμβέργης. Στη διάρκεια της θητείας του έκτισε ναούς και μοναστήρια. Διέδωσε τον Χριστιανισμό στην Πομερανία. Η μνήμη του εορτάζεται από την Δυτική Εκκλησία στις 30 Σεπτεμβρίου.
thumb|Επιτύμβια λάρνακα του Αγίου Όθωνα.

## Παραπομπές


## Πηγές
*Χωρίς συντάκτη, «Όθων», Θρησκευτική και Ηθική Εγκυκλοπαίδεια, τομ.9 (1966), στ. 677
*Χωρίς συντάκτη, «Όθων», Μεγάλη Αμερικανική Εγκυκλοπάιδεια, τομ. 17 (1971), σελ. 426

Οθων Αγιος
Κατηγορία:Επίσκοποι του 12ου αιώνα
Νίκος Παπασταματάτος

Ο **Νίκος Παπασταματάτος** είναι Έλληνας πετοσφαιριστής, ο οποίος γεννήθηκε στην Αθήνα στις 14 Μαΐου του 1995 και αγωνίζεται ως πασαδόρος στην ομάδα του Άρη.

## Καριέρα
Ο Παπασταματάτος ξεκίνησε την καριέρα του από την ομάδα του Περιστερίου το 2010 σε ηλικία δεκαπέντε ετών και μεταγράφηκε την επόμενη χρονιά στην ομάδα του Μίλωνα, με τον οποίο κατάφερε την άνοδο στην Α1 κατηγορία, κατακτώντας την δεύτερη θέση του πρωταθλήματος της Α2.

Η ομάδα υποβιβάστηκε το 2013 ξανά στην Α2, αφού πέτυχε μόλις 4 νίκες σε 22 αγώνες. Το πρωτάθλημα της Α2 το 2013-14 διεξήχθη με τρεις ομίλους, με τον Μίλωνα να καταλαμβάνει την πέμπτη θέση στον δεύτερο όμιλο.

Το καλοκαίρι του 2015, ο Παπασταματάτος μεταγράφηκε στην ομάδα του Άρη, με τον οποίο αγωνίζεται στο πρωτάθλημα της Α1.

## Παραπομπές


## Πηγές
* ΠΑΠΑΣΤΑΜΑΤΑΤΟΣ ΝΙΚΟΣ - Greekvolley.com 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Βασίλης Μούχλιας

Ο **Βασίλης Μούχλιας** είναι Έλληνας διεθνής πετοσφαιριστής, ο οποίος γεννήθηκε στην Θεσσαλονίκη στις 21 Νοεμβρίου του 1996 και αγωνίζεται ως ακραίος. Είναι υιός του παλαίμαχου διεθνή πετοσφαιριστή, Νίκου Μούχλια.

## Καριέρα
Ο Μούχλιας ξεκίνησε να αγωνίζεται στον Έβρο Σουφλίου το 2011 και παρέμεινε για τρία χρόνια, αγωνιζόμενος στην Β' εθνική ανδρών. Παράλληλα, αγωνιζόταν στην εθνική ομάδα εφήβων.

Το καλοκαίρι του 2014, μεταγράφηκε στην ομάδα του Ηρακλή, με την οποία αγωνίστηκε στον τελικό του πανελλήνιου πρωταθλήματος εφήβων, όπου ηττήθηκε από την αντίστοιχη ομάδα του Μίλωνα.

Την επόμενη χρονιά, μεταγράφηκε στον Άρη, αγωνιζόμενος στο πρωτάθλημα της Α1 εθνικής κατηγορίας.

Στις 30 Αυγούστου 2019 πήρε μεταγραφή στην ομάδα του Παναθηναϊκού.

Το καλοκαίρι του 2020 πήρε μεταγραφή για τον ΑΟ Μίλων, όπου και θα αγωνιστεί.

## Παραπομπές


## Πηγές
* ΜΟΥΧΛΙΑΣ ΒΑΣΙΛΗΣ - Greekvolley.com

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ
NGC 3532

Το **NGC 3532** (γνωστό και ως *σμήνος πηγάδι των ευχών* ή *Caldwell 91*) είναι ανοικτό σμήνος στον αστερισμό Τρόπιδα. Απέχει περίπου 1.300 έτη φωτός από τη Γη. Είναι αρκετά πλούσιο, αποτελούμενο από περίπου 400 άστρα, τα λαμπρότερα από τα οποία είναι όγδοου μεγέθους. Η ηλικία του σμήνους υπολογίζεται σε περίπου 300 εκατομμύρια έτη. Ανάμεσα στα γαλάζια άστρα του σμήνους υπάρχουν και ερυθροί γίγαντες, άστρα που βρίσκονται κοντά στο τέλος της ζωής τους.

Το NGC 3532 έχει συνολικό φαινόμενο μέγεθος +3 και είναι εύκολα ορατό δια γυμνού οφθαλμού. Στην ίδια περιοχή του ουρανού βρίσκεται επίσης το νεφέλωμα της Τρόπιδος και τα λαμπρά ανοικτά σμήνη NGC 3293 και NGC 3114. 

Το NGC 3532 το ανακάλυψε ο Νικολά Λουί ντε Λακάιγ το 1751-52 και το συμπεριέλαβε στον κατάλογό του. Το NGC 3532 ήταν το πρώτο αντικείμενο που παρατήρησε το Διαστημικό Τηλεσκόπιο Χαμπλ μετά την εκτόξευσή του το 1990.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Τρόπις (αστερισμός)
Κατηγορία:Ανοικτά σμήνη
3532
091
Λευτέρης Χατζόπουλος

Ο **Λευτέρης Χατζόπουλος**, είναι Έλληνας πρώην καλαθοσφαιριστής, ο οποίος αγωνιζόταν στην θέση του σέντερ στην ομάδα του Άρη Θεσσαλονίκης από το 1960 μέχρι το 1974.

## Καριέρα
Ο Χατζόπουλος ξεκίνησε να αγωνίζεται με το εφηβικό τμήμα της ομάδας του Άρη στα τέλη της δεκαετίας του '50 και έκανε τις πρώτες του εμφανίσεις με την ανδρική ομάδα του συλλόγου το 1960, όταν αρκετοί από του βασικούς αθλητές της ομάδας αποχώρησαν και ο Άρης βασίστηκε σε αθλητές του εφηβικού τμήματος, το οποίο είχε κατακτήσει το πρωτάθλημα Θεσσαλονίκης.

Το 1961, οι έφηβοι του Άρη κατέκτησαν και πάλι το τοπικό πρωτάθλημα, κάτι που επαναλήφθηκε και το 1962. Την σεζόν 1963-64, ο Χατζόπουλος αγωνίστηκε ως εφεδρικός σέντερ της ομάδας στο πρώτο πρωτάθλημα Α' εθνικής κατηγορίας, όπου οι "κίτρινοι" κατέλαβαν την πέμπτη θέση.

Την επόμενη σεζόν, ο Άρης κατέλαβε την δεύτερη θέση του πανελλήνιου πρωταθλήματος, με τον Χατζόπουλο να αγωνίζεται σε όλους τους αγώνες της ομάδας του και να πετυχαίνει 230 πόντους (μ.ο. 12,8). Την επόμενη χρονιά, ο Άρης παρέμεινε δεύτερος, χάνοντας το πρωτάθλημα την τελευταία αγωνιστική από την ΑΕΚ, αλλά ο Χατζόπουλος αγωνίστηκε στους μισούς αγώνες της σεζόν.

Ακολούθησαν οι δύο διαδοχικές κατατάξεις στην τρίτη θέση του πρωταθλήματος για τον Άρη, όπως και οι δύο τέταρτες θέσεις το 1969 και το 1970. Ο Χατζόπουλος έπαιξε σε 15 αγώνες το 1969 πετυχαίνοντας 139 πόντους, όπως και σε 22 αγώνες το 1970 πετυχαίνοντας 183 πόντους.

Το 1971, έκλεισε μία ενδεκαετή πορεία με την ομάδα του Άρη, παίζοντας σχεδόν σε όλους τους αγώνες του πρωταθλήματος με μέσο όρο 8,4 πόντων. Επέστρεψε στους "κίτρινους" για λίγους ακόμη αγώνες, την σεζόν 1973-74, όταν ο Άρης κατέκτησε την τρίτη θέση.

Ο Χατζόπουλος παρέμεινε ως ενεργό μέλος του συλλόγου του Άρη, αναλαμβάνοντας πρόεδρος του ΑΣ Άρης στα μέσα της δεκαετίας του '90, ενώ ανέλαβε και την διοίκηση της ΚΑΕ Άρης το 1998.

## Διακρίσεις
**[[Άρης (καλαθοσφαίριση ανδρών)|Άρης]]**
* Δευτεραθλητής Ελλάδας: 1965, 1966
* Τριταθλητής Ελλάδας: 1967, 1968

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Ηρακλάς

Ο **Ηρακλάς** (αρχ. ) ήταν αρχαίος Έλληνας ιατρός και φυσικός του 1ου αιώνα μ.Χ. του οποίου οι περιγραφές των χειρουργικών κόμβων και επιδέσεων σώζονται στο 48ο βιβλίο του Ορειβάσιου .

Ο Ηρακλάς περιέγραψε λεπτομερώς 16 διαφορετικούς κόμβους και επιδέσεις, συμπεριλαμβανομένης της αρχαιότερης γνωστής γραπτής αναφοράς σε ένα έγχορδο σχήμα. Οι συνοδευτικές εικονογραφήσεις των κόμβων προστέθηκαν αργότερα από τους αντιγραφείς του βιβλίου κατά την Αναγέννηση, αλλά η σύγχρονη ανάλυση των γραπτών του από εμπειρογνώμονες κόμβων έχει δείξει ότι πολλά από αυτά τα πρώτα σχέδια περιείχαν σημαντικά λάθη ή παρερμηνείες των γραπτών του Ηρακλά.

## Οι προσδιορισμένοι κόμβοι
Η κατανόηση των κόμβων του Ηρακλά σήμερα προκύπτει κυρίως από την ανάλυση και ταυτοποίησή τους από τους Hjalmar Öhrvall, Lawrence G. Miller και Cyrus L. Day, αν και εξακολουθούν να δίδονται ελαφρώς διαφορετικές ερμηνείες και να γίνονται βελτιώσεις.

Ο πίνακας παρακάτω δείχνει τους κόμβους (βρόχους) που πιστεύεται ότι έχουν περιγραφεί από τον Ηρακλά.

## Εικόνες κόμβων
300px|μικρογραφία|δεξιά|''τετράκυκλος πλίνθιος βρόχος'' (φτιαγμένος με διπλό κορδόνι για καλύτερη ορατότητα)

Αρχείο:T%C3%AAte_d%27alouette.jpg|*ερτός βρόχος*
Αρχείο:Webeleinenstek.jpg|*ναυτικός βρόχος*
Αρχείο:Kreuzknoten-slip.jpg|*λύκου βρόχος*
Αρχείο:CamadanDugumu.JPG|*Ηρακλειοτικόν άμμα*
Αρχείο:Bottle Sling ABOK 1142 Tying Complete.jpg|*διπλούς καρχέσιος βρόχος*
Αρχείο:Tom-fool-knot-ABOK-1141.jpg|*επαγκυλωτός βρόχος*


## Παραπομπές


Κατηγορία:Κόμποι
Κατηγορία:Αρχαίοι Έλληνες ιατροί
Κατηγορία:Αρχαίοι Έλληνες φυσικοί
Αιγηίδα

Ο όρος Αιγηίδα μπορεί να αναφέρεται:

* **[[Αιγηίδα (προϊστορία)|Αιγηίδα]]**: η ενιαία ξηρά που κάλυπτε το Αιγαίο πέλαγος και μεγάλο μέρος της τωρινής ηπειρωτικής Ελλάδας, περίπου πριν 2.000.000 χρόνια.
* **[[Αιγηίς (φυλή)|Αιγηίδα]]**: η περιοχή της αρχαίας Αττικής, στην οποία διέμεναν οι Αιγείδες, κάτοικοι των 20 δήμων της Αιγηίδος φυλής.
* **[[Αιγηίδα φυλή]]** ή Αιγηίς φυλή, (αρχαία ελληνικά: Αἰγηΐς), ήταν μία από τις 10 φυλές της Αρχαίας Αθήνας, με βάση τη διαίρεση του Κλεισθένη.
Ανάκληση προϊόντος

**Ανάκληση τροφίμων** είναι η διαδικασία απομάκρυνσης τροφίμων από την αγορά λόγω προβλημάτων που ενδέχεται να επηρεάζουν την ασφάλεια ή την καταλληλότητά τους προς κατανάλωση. Η ανάκληση μπορεί να προκύψει είτε με πρωτοβουλία του παραγωγού ή διανομέα, είτε κατόπιν εντολής αρμόδιων εποπτικών αρχών. Οι λόγοι ανάκλησης περιλαμβάνουν μεταξύ άλλων: μικροβιολογική ή χημική μόλυνση, παρουσία μη δηλωμένων αλλεργιογόνων, σφάλματα στην επισήμανση ή στη συσκευασία, καθώς και την παρουσία ξένων σωμάτων. Οι ανακλήσεις στοχεύουν στην αποτροπή κατανάλωσης δυνητικά επιβλαβών προϊόντων και στην προστασία της δημόσιας υγείας. https://wikifarmer.com/library/el/article/%CE%B1%CE%BD%CE%AC%CE%BA%CE%BB%CE%B7%CF%83%CE%B7-%CF%84%CF%81%CE%BF%CF%86%CE%AF%CE%BC%CF%89%CE%BD

Κατηγορία:Εμπορικοί όροι
Κατηγορία:Εταιρικά σκάνδαλα
Λούντβικ Ντάνεκ

Ο **Λούντβικ Ντάνεκ** (, 6 Ιανουαρίου 1937 - 16 Νοεμβρίου 1998) ήταν Τσεχοσλοβάκος δισκοβόλος, ο οποίος κέρδισε το χρυσό μετάλλιο στους Ολυμπιακούς Αγώνες του 1972 με βολή 64.40 μ. Σε εθνικό επίπεδο, ο Ντάνεκ κέρδισε δεκατέσσερα χρυσά μετάλλια στο Πρωτάθλημα Στίβου της Τσεχοσλοβακίας που πραγματοποιήθηκε από το 1960 έως το 1992. Βελτίωσε το ρεκόρ πρωταθλήματος Τσεχοσλοβακίας τέσσερις φορές και κατετάγει πρώτος σε σύνολο πρωταθλημάτων μπροστά από τον Ιμρίχ Μπουγκάρ που είχε δεκατρία. Σε όλα τα χρόνια της σταδιοδρομίας του αγωνιζόταν για την Τσεχοσλοβακία, και ανήκε στα τμήματα στίβου της Σπαρτάκ Μπρνο και της Σπάρτα Πράγας.

## Βιογραφία
Ο Λούντβικ Ντάνεκ ήταν βλαχικής καταγωγής. Σε ηλικία μόλις 16 ημερών πέθανε ο πατέρας του και μεγάλωσε στα ταραγμένα χρόνια του Δευτέρου Παγκοσμίου Πολέμου.

Στις 27 Απριλίου του 1957, σε ηλικία 20 ετών, είχε πάρει μέρος σε αγώνες στο Μπρνο. Επιστρέφοντας στο χωριό του με τη μηχανή ενός φίλου του, ένα ατύχημα λίγο έλειψε να τους στοιχίσει τη ζωή. Η μηχανή έπεσε σε ένα δέντρο κι ο νεαρός κι άσημος τότε αθλητής χτύπησε στη σπονδυλική στήλη και έχασε το ένα του νεφρό. Οι γιατροί τού είπαν ότι δεν υπήρχε περίπτωση να συνεχίσει τον αθλητισμό. Ακόμη κι από τον στρατό πήρε απαλλαγή. 

Ωστόσο, επτά χρόνια αργότερα, ο Ντάνεκ έφθασε να κερδίσει αργυρό μετάλλιο στους Ολυμπιακούς Αγώνες και να κάνει παγκόσμιο ρεκόρ. Συγκεκριμένα, στις 2 Αυγούστου του 1964, κατέρριψε στο Τούρνοφ το παγκόσμιο ρεκόρ στη δισκοβολία, με βολή 64,55 μ.. Στις 15 Οκτωβρίου της ίδιας χρονιάς κέρδισε το αργυρό μετάλλιο στους Ολυμπιακούς Αγώνες του Τόκιο με βολή 60,52 μ.

Στις 15 Οκτωβρίου του 1965, στο Σόκολοφ της Τσεχοσλοβακίας, ο "Μέγας Λουδοβίκος" της δισκοβολίας κατέρριψε το παγκόσμιο ρεκόρ με επίδοση 65,22 μ..

## Επιτεύγματα
### Εθνικές διοργανώσεις

### Διεθνείς διοργανώσεις

## Παραπομπές


Κατηγορία:Τσεχοσλοβάκοι αθλητές του στίβου
Κατηγορία:Τσεχοσλοβάκοι Ολυμπιονίκες 
Ντάνεκ
Κατηγορία:Αργυροί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Δισκοβόλοι
Μιλτιάδης Μαρινάκης

Ο **Μιλτιάδης Μαρινάκης** (Ηράκλειο, 15 Σεπτεμβρίου 1930 - Πειραιάς, 27 Απριλίου 1999) ήταν Έλληνας εφοπλιστής και πολιτικός.

## Βιογραφικά στοιχεία
Γεννήθηκε στο Ηράκλειο της Κρήτης και ήταν γιος του επιχειρηματία Αποστόλου Μαρινάκη. Μεγάλωσε σε εύπορη οικογένεια, η οποία διατηρούσε χυτήριο, από τα πιο γνωστά του νησιού, το οποίο βρισκόταν βόρεια από την εκκλησία του Αγίου Δημητρίου, στην οδό Λοχαγού Μαρινέλη, στο Ηράκλειο. Κατασκεύαζαν καμπάνες για τις εκκλησίες του νησιού, όπως αυτές στην εκκλησία του Αγίου Μηνά και εκκλησίες της Σητείας, του Ρεθύμνου και των Χανίων. Είχαν και εξαγωγική δραστηριότητα στη Γαλλία, την Ιταλία και τις Δαλματικές Ακτές (Τεργέστη). Επίσης διέθετε εργαστήριο επισκευών πλοίων. Μετά τη γερμανική κατοχή η οικογένειά του καταστράφηκε οικονομικά. Κατά τη διάρκεια της κατοχής εντάχθηκε στο ΕΑΜ. Φοίτησε στη Σχολή Εμπορικού Ναυτικού και εργάστηκε για κάποιο χρονικό διάστημα στο μηχανουργείο του αδελφού του Θεμιστοκλή Μαρινάκη. Στις αρχές της δεκαετίας του 1960 εγκαταστάθηκε στον Πειραιά και εργάστηκε στον τομέα των επισκευών πλοίων.

Το 1970 ίδρυσε την εταιρεία "Vanimar" αποκτώντας παράλληλα το πρώτο του πλοίο. Δραστηριοποιήθηκε στον χώρο της ναυτιλίας μέχρι και τον θάνατό του, αυξάνοντας σημαντικά τον στόλο του. Παράλληλα ασχολήθηκε με την πολιτική, εκλεγόμενος δημοτικός σύμβουλος Πειραιά (1978-1989) και βουλευτής με τη Νέα Δημοκρατία στις 20 Δεκεμβρίου 1986 και στις εκλογές του Νοεμβρίου 1989.

Ασχολήθηκε επίσης με τον αθλητισμό και πιο συγκεκριμένα με την ομάδα του Ολυμπιακού και του Α.Π.Ο. Κερατσινίου. Διετέλεσε πρόεδρος του δεύτερου, έφορος της ομάδας πόλο του Ολυμπιακού, ενώ το 1979 μαζί με άλλους δέκα εφοπλιστές ανέλαβε τη διοίκηση της ΠΑΕ Ολυμπιακός, διατελώντας γενικός αρχηγός του ποδοσφαιρικού τμήματος. Εκείνος ανακάλυψε τον Νίκο Βαμβακούλα και τον έκανε δώρο στην ομάδα, ενώ καθιέρωσε τον Νίκο Σαργκάνη σαν πρώτο τερματοφύλακα. Ήταν ο μόνος, μαζί με τον Λουκά Χατζηιωάννου, που δεν πώλησε το μερίδιό του στον Γιώργο Κοσκωτά, προσέφυγε δε, μαζί με τον Νίκο Ευθυμίου, στα δικαστήρια κατά της ανάληψης της προεδρίας από τον Σαλιαρέλη, χωρίς όμως αποτέλεσμα.

Απεβίωσε στις 27 Απριλίου 1999 στον Πειραιά. Ήταν παντρεμένος με την Ειρήνη Καρακατσάνη και γιος του είναι ο Βαγγέλης Μαρινάκης.

## Παραπομπές


Κατηγορία:Έλληνες εφοπλιστές
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Πειραιά
Κατηγορία:Κρητικοί
Κατηγορία:Μέλη του ΕΑΜ
Χατζηδημητρίου

Το ελληνικό επώνυμο **Χατζηδημητρίου** μπορεί να αναφέρεται σε κάποιο από τα παρακάτω πρόσωπα:

* Δημήτριος Χατζηδημητρίου (1918-1999), βουλευτής Ημαθίας
* Μιχαήλ Χατζηδημητρίου, Κύπριος ποιητής, γνωστός με το φιλολογικό ψευδώνυμο **[[Γλαύκος Αλιθέρσης]]**
* Πόπη (Θεοπίστη) Χατζηδημητρίου, τηλεπαρουσιάστρια
* Χρήστος Χατζηδημητρίου, δάσκαλος που σκοτώθηκε στον Μακεδονικό Αγώνα

## Δείτε επίσης
* Χατζηδήμος